इलाज बेअसर 24 घंटे में गाय, भैंस बछड़े की मौत, बीमे की मांग
कनीनाउपमंडल के गांव गुढा में पशुओं में आई मुंहखुर की बीमारी पर इलाज के बावजूद काबू नहीं पाया जा सका है। 24 घंटे के दौरान एक गाय, भैंस बछड़े की मौत होने से मरने वाले पशुओं की संख्या 25 के पार हो गई है। बीमार पशुओं की हालत में सुधार नहीं हो रहा है। 20 दिन पूर्व पशुओं में आई बीमारी बेकाबू होती जा रही है। बीमारी से ग्रस्त सैकड़ों पशुओं में से गुरुवार रात बिजेंद्र की भैंस की मौत हो गई जबकि गायों की डेरी में भी एक गाय की मौत हो गई तथा एक आवारा जर्सी बछड़े ने भी दम तोड़ दिया। ग्रामीण अपने पशुओं का बीमा करवाने की मांग कर रहे हैं लेकिन पशुपालन विभाग के अधिकारियों द्वारा उनकी बात को अनसुना किया जा रहा है।
ग्रामीण सत्यवीर सिंह, महेंद्र, मदन, सुंदर लाल, सतबीर, लालसिंह, हनुमान सिंह, प्रकाश चंद, कृष्ण कुमार, राजेश ने पशुओं में आई मुंहखुर की बीमारी से ग्रामीण परेशान हैं जिन्होंने प्रशासन से बीमारी की पूर्णतया रोकथाम की मांग की है। दो दर्जनभर से अधिक पशुओं की मौत होने से विभाग के अधिकारियों के भी हाथ पांव फूल गए हैं। पशु चिकित्सकों द्वारा गुढ़ा गांव पहुंचकर स्वस्थ पशुओं को मुंहखुर से बचाव के टीके तो लगाए जा रहे हैं लेकिन उनकी हालत में सुधार नहीं हुआ है। गुरुवार को डेरी में मृत दुधारू गाय मृत भैंस का उपचार जारी था। बीमार पशुओं को लेकर पशुपालक चिंतित हैं। ग्रामीणों ने विभाग से इस ओर जल्द ध्यान देने की गुहार लगाई है। जिससे पशुओं को बचाया जा सके।
नहीं लगवाते टीके
जनवरी से होंगे बीमे
^उनकेद्वारा पशुओं का इलाज किया जा रहा है। बहुत से बीमार पशुओं के स्वास्थ में सुधार भी हुआ है। जिस समय मुंहखुर गलघोंटू बीमारी की रोकथाम के लिए टीकाकरण किया जाता है उस दौरान अधिकांश पशुपालक अपने पशुओं को टीका नहीं लगवाते। सरकार की योजना के मुताबिक वर्ष में दो बार पशुओं को गलघोंटू मुंहखुर बीमारी से बचाव के टीके लगाए जाते हैं। पशुपालकों को इंजेक्शन लगवाने चाहिए। एक जनवरी 2016 से पशुओं का बीमा किया जाएगा। इसके लिए एजेंसी कर्मचारियों से बातचीत हो चुकी है। डॉ.लालचंद, वेटनरी सर्जन, कनीना
केंद्र से बुलाई जाएगी डॉक्टरों की टीम
^गांव का दौरा कर बीमार पशुओं के बारे में जानकारी ली है। ग्रामीणों को आश्वस्त किया गया है कि बीमारी पर काबू नहीं पाए जाने पर केंद्र से टीम बुलाई जाएगी। पशुओं की सर्वे रिपोर्ट उच्च अधिकारियों को भेजी गई है। विभाग के अधिकारियों को पशुओं का बीमा करने के निर्देश भी दिए गए हैं। रमेशचंद,ड्यूटी मजिस्ट्रेट, कनीना
hin_Deva hin_Deva hin_Deva hin_Deva hin_Deva hin_Deva hin_Deva hin_Deva